PRITARTA

Rokiškio rajono savivaldybės tarybos

2021 m. vasario 26 d. sprendimu Nr. TS-

**ROKIŠKIO RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS 2020 METŲ VEIKLOS ATASKAITA**

 Rokiškio rajono savivaldybės nevyriausybinių organizacijų taryba (toliau – NVO taryba) veikia pagal Rokiškio rajono savivaldybės tarybos 2020 m. liepos 31 d. sprendimu Nr. TS-204 „Dėl Rokiškio rajono savivaldybės nevyriausybinių organizacijų tarybos nuostatų patvirtinimo “ patvirtintus nuostatus.

 NVO taryba – visuomeniniais pagrindais veikianti kolegiali patariamoji institucija, kuri sudaroma iš 14 narių (7 narius deleguoja NVO, kitus 7 narius deleguoja savivaldybės institucijos ir įstaigos) lygiateisės partnerystės pagrindu. Sudėtis pavirtinta Rokiškio rajono savivaldybės tarybos 2019-04-26 sprendimu Nr. TS-108 ,,Dėl Rokiškio rajono savivaldybės nevyriausybinių organizacijų tarybos sudėties patvirtinimo“.

 NVO tarybos tikslas – teikti pasiūlymus Rokiškio rajono savivaldybei, jos institucijoms ir įstaigoms dėl savivaldybės teritorijoje veikiančių NVO veiklos skatinimo ir atlikti kitas NVO tarybos nuostatuose numatytas funkcijas.

 Per ataskaitinį laikotarpį buvo organizuoti 7 posėdžiai, 1 posėdis neįvyko dėl nesusirinkusio kvorumo. NVO tarybos 2020 m. pagrindinė veikla:

 - parengtas ir Rokiškio rajono taryboje patvirtintas Nevyriausybinių organizacijų finansavimo politikos aprašas, Rokiškio rajono savivaldybės tarybos 2020 m. spalio 30 d. sprendimas Nr. TS-265 ,,Dėl Nevyriausybinių organizacijų finansavimo politikos aprašo patvirtinimo“ (NVO tarybos protokolas Nr. 6);

 - pakeisti ir patvirtinti Rokiškio rajono savivaldybės taryboje nauji nevyriausybinių organizacijų tarybos nuostatai. Rokiškio rajono savivaldybės tarybos 2020 m liepos 31 d. sprendimas TS-204 ,,Dėl Rokiškio rajono savivaldybės nevyriausybinių organizacijų tarybos nuostatų patvirtinimo“ (NVO tarybos protokolas Nr. 5);

 - NVO taryba, vadovaudamasi NVO tarybos nuostatais, perrinko pirmininką ir pirmininko pavaduotoją (NVO tarybos protokolas Nr. 5);

- atliktas NVO monitoringas, duomenis apie savo veiklą 2019 metais pateikė 58 nevyriausybinės organizacijos, vienijančios 3209 narius ir įgyvendinusios 73 projektus, kuriuos įgyvendindamos NVO į savivaldybę pritraukė per 262509 eurų iš nacionalinio ir ES lygmens fondų;

- NVO tarybos nariai vykdė priemonės ,,Remti bendruomeninę veiklą savivaldybėse“ stebėseną, dalyvavo projektų svarstyme seniūnijose (NVO tarybos protokolas Nr. 5);

 - pateikta rekomendacija Rokiškio rajono savivaldybės merui apie, kad savivaldybės viešosiose ir biudžetinėse įstaigose būtų kolegialūs organai ir juose būtų atstovaujama NVO sektoriui (NVO tarybos protokolas Nr. 7);

- NVO atstovų aktyvumui užtikrinti kreiptasi į Rokiškio rajono savivaldybės administracijos direktorių dėl duomenų pateikimo apie NVO atstovų savivaldybės komisijose, tarybose dalyvavimą. Gauti duomenys bus analizuojami ir priimti reikalingi sprendimai (NVO tarybos protokolas Nr. 7);

 - deleguotas atstovas į Rokiškio rajono savivaldybės administracijos nuolatinę želdynų ir želdinių apsaugos ir priežiūros komisiją (NVO tarybos protokolas Nr. 1);

 - deleguotas atstovas į Rokiškio kultūros centro tarybą (NVO tarybos protokolas Nr. 3);

 - deleguotas narys į Rokiškio rajono nevyriausybinių organizacijų sporto ir kultūros, bei sporto reginių programos projektų vertinimo ekspertų komisiją (NVO tarybos protokolas Nr. 4);

 - deleguotas narys į sporto ir sveikatingumo tarybą (NVO tarybos protokolas Nr. 6);

 - deleguotas narys į Rokiškio Juozo Keliuočio viešosios bibliotekos tarybą (NVO tarybos protokolas Nr. 7);

 - sausio mėnesį svarstytos nevyriausybinių organizacijų lauko paraiškos mero padėkai gauti: iš viso buvo gauta 12 pretendentų paraiškų, 6 pretendentai rekomenduoti apdovanoti mero padėkos raštais, 2 nerekomenduoti, 4 pretendentų paraiškos nebuvo svarstytos, nes jos buvo pateiktos ne NVO tarybos kompetencijai svarstyti (NVO tarybos protokolas Nr.1);

 - gruodžio mėnesį svarstytos nevyriausybinių organizacijų lauko paraiškos mero padėkai gauti: 5 pretendentai rekomenduoti apdovanoti mero padėkos raštais, 1 pretendentui rekomenduota suteikti Rokiškio krašto garbės piliečio vardą. Paraiškos ne pagal NVO tarybos kompetencijas nebuvo svarstytos (NVO tarybos protokolas Nr. 7);

 - NVO tarybos veikla ir posėdžių protokolai viešinama savivaldybės interneto svetainėje: <https://rokiskis.lt/gyventojui/nevyriausybines-organizacijos/nvo-taryba/>.

\_\_\_\_\_\_\_\_\_\_\_\_